ปานามา (วงดนตรี)

ปานามา  คือชื่อกลุ่มนักร้องสัญชาติไทยที่มีสมาชิกเป็นชาย 2 คน หญิง 1 คน  ประกอบด้วย แหม่ม ปาริฉัตร(จรินทร์ธร ชนะธีรโรจน์), ต๊อก นารา (ประพฤติ ปูรณันท์) และ จิ้งเหลน มาธุสร   ภายใต้การสนับสนุนของ นิธิทัศน์ โปรโมชั่น โดยเริ่มปรากฏตัวบนเวทีทัวร์คอนเสิร์ตใจประสานใจ จึงมีผลงานอัลบั้มเพลงออกมา 2 ชุด ภายในปี พ.ศ. 2534-พ.ศ. 2535 มี ต๊ะ สมถะเป็นโปรดิวเซอร์ โดยสมาชิกบางส่วนจากวงกะท้อน และสมาชิกในวงเองยังได้ร่วมแต่งเพลงไว้หลายเพลงอีกด้วย

ประวัติ 
ปานามา มีเพลงที่สร้างชื่อเสียงโด่งดัง คือ "โธ่เอ๊ย" และ "ไม่อยากเป็นแปรงสีฟัน" ซึ่งติดใจคนฟังทุกยุคสมัย จนมีนักร้องคนอื่นนำไปแปลงเนื้อร้อง เช่น ปฤษณา วงศ์ศิริ และ บุญโทน คนหนุ่ม นอกจากนี้ยังมีเพลง ความรัก, พูดผิดพูดใหม่, หัวใจย่ำต๊อก  และ  เชิญ เอ้า เชิญ   ดนตรีของวงปานามาออกจังหวะสนุกสนานผสมผสานความเป็นไทยและสากล การแสดงบนเวทีของสมาชิกวงจะร้องเพลงและเต้นรำอย่างมีลีลา

ปัจจุบัน สมาชิกวงปานามาแยกย้ายกันไปโดยไม่ปรากฏตัวอีกเลย เหลือเพียง แหม่ม ที่ยังคงมีผลงานเพลงของตนเองอยู่ โดยต๊อก นารา ถึงแก่กรรมไปเมื่อวันที่ 27 มิถุนายน พ.ศ. 2559 ซึ่งถือว่าเป็นคนที่สองของวง หลังจากจิ้งเหลน มาธุสร ได้เสียชีวิตไปก่อนแล้ว ทำให้สมาชิกปานามาเหลือเพียงแหม่มเพียงคนเดียว

ผลงานเพลง 
 อัลบั้ม โธ่เอ๊ย พ.ศ. 2534 
โปรดิวเซอร์ : ต๊ะ สมถะ, มิกซ์เสียง : สนอง โสตถิลักษณ์, บันทึกเสียง : มิกซ์ สตูดิโอ
เพลง "เชิญ เอ้า เชิญ" บรรจุอยู่ในอัลบั้มชุดนี้ เดิมเป็นเพลงส่งเสริมการเลือกตั้งภายหลังมีการทำขึ้นอีกเวอร์ชัน โดยคงทำนองและดนตรีเดิม แต่เปลี่ยนเนื้อร้องให้มีเนื้อหาส่งเสริมการท่องเที่ยว  
 อัลบั้ม พูดผิดพูดใหม่ พ.ศ. 2535  
โปรดิวเซอร์ : มิวสิกดีไซน์, มิกซ์เสียง : ทนงศักดิ์ อาภรณ์ศิริ, บันทึกเสียง : นิธิทัศน์ สตูดิโอ, มิกซ์ สตูดิโอ

เชิงอรรถและอ้างอิง 

กลุ่มดนตรีป็อปสัญชาติไทย
ศิลปินสังกัดนิธิทัศน์ โปรโมชั่น
กลุ่มดนตรีไทยในยุค 1990